# Bumerang (TV serija)

### Izvor: Wikipedija

Bumerang
Bumerang
Dio postave serije
Format | humoristična serija
Trajanje | 40 minuta
Autor(i) | Daniel Kušan, Robert Tomljenović i Zoran Budak
Glume | Darija Knez Zlatan Zuhrić Ljubomir Kerekeš
Država porijekla | Hrvatska
TV kuća | Nova TV
Emitiranje | 01. lipanj 2005.–06. srpanj 2006.
Broj epizoda | 52 epizode
U Hrvatskoj | Nova TV
Članak o seriji na IMDb-u

Bumerang je humoristična serija o dogodovštinama u redakciji male lokalne televizijske postaje Bumerang, u kojoj glavnu ulogu mlade novinarke Martine Knez igra glumica Daria Knez.

## [uredi] Sinopsis

Serija počinje dolaskom mlade novinarke Martine Kralj na TV Bumerang. Televizija je upravo dobila novog vlasnika - Thomasa Mršića, povratnika iz Australije porijeklom s hrvatskog krša. Glavni urednik je Vlatko Poklepović, pravi primjerak "čovjeka za sva vremena" koji je uspio sačuvati fotelju unatoč svim smjenama i političkim promjenama. Spletkar Poklepović, koji se panično boji jedino supruge, iza leđa novog vlasnika Mršića provodi svoju poslovnu politiku, a potezi su mu često pravno i moralno sumnjivi. To mu se često obije o glavu i dovede ga u razne nevolje, zato mu je funkcija glavnog urednika svako malo nesigurna. Najveću opasnost za Poklepovića i njegove sumnjive poslove zapravo predstavlja Martine, te mu ubrzo postaje "trn u oku". Mlada novinarka pak, uvijek s ogromnom željom i namjerom da napravi najbolju stvar, često zabunom povrijedi nekog drugog, i to upravo onog do kojeg joj je najviše stalo - novinara i televizijskog voditelja Emila Belamarića. Uz četiri glavna junaka "Bumeranga", u zapletima na lokalnoj televizijskoj postaji sudjeluju i vesela i glamurozna tajnica Željka, čija je velika želja postati voditeljicom. Tu je i pravedna, ali oštra kantinijerka Sofija, blesavi kamerman Kiki, rastresena voditeljica vremenske prognoze Hana, mudri domar Lovro, sramežljivi montažer Antiša i povučena šminkerica Irena.

## [uredi] Glavna postava serije:

Ime glumca/glumice | Uloga u seriji | Razdoblje u seriji
Daria Knez | Martina Kralj | 2005-2006
Ljubomir Kerekeš | Vlatko Poklepović | 2005-2006
Zlatan Zuhrić - Zuhra | Thomas Mršić | 2005-2006
Luka Dragić | Emil Belamarić | 2005-2006
Csilla Barath Bastaić | Željka Bajs | 2005-2006
Ksenija Marinković | Sofija | 2005-2006
Dušan Bućan | Kristijan " Kiki " Horvat | 2005-2006
Hana Hegedušić | Hana | 2005-2006
Luka Petrušić | Antiša | 2005-2006
Draško Zidar | Lovro | 2005-2006
Marija Škaričić | Irena | 2005-2006

## [uredi] Gostujuće uloge:

Ime glumca/glumice | Uloga u seriji | Razdoblje u seriji
Janko Rakoš | Jadranko Fabek Šiljo | 2005 - 2006
Stefany Hohnjec | Stela | 2005
Amar Bukvić | mafijaš | 2005
Robert Ugrina | Drago | 2005 - 2006
Leon Lučev | Lujo Franić | 2005
Branko Meničanin | inspektor Šimić | 2005
Urša Raukar | financijska policajka | 2005
Sven Šestak | Anđelko | 2005 - 2006
Iva Šulentić | Nina Kralj | 2005 - 2006
Vicko Bilandžić | Stipe | 2005
Marica Vidušić | Nada Poklepović | 2005
Iva Visković | Izabela | 2005
Goran Malus | Ivić | 2005
Alen Liverić | Boško Krivić | 2005
Ivana Boban | Kristina | 2005
Predrag Vušović | Mate | 2005
Siniša Bahun | Stanislav | 2006
Kornelije Hećimović | pisac | 2006
Krunoslav Klobučar | Dario | 2006
Slavica Knežević | Josipa Žiljak | 2006
Olga Pakalović | Katarina | 2006
Tvrtko Jurić | Đuro Pucar | 2006
Đorđe Kukuljica | Dr. Darije Benko | 2006
Danijel Ljuboja | Ziga | 2006
Jasmin Telalović | policajac | 2006
Zsolt Lipits | Mađar #1 | 2006
Slaven Vidaković | Mađar #2 | 2006
Borko Perić | Antonio Zucchini | 2006
Nikolaj Popović | Abid Kovačević Medo | 2006
Ecija Ojdanić | Olga | 2006
Anica Tomić | Lujzka | 2006
Danko Ljuština | doktor Mile Bjelčić | 2006
Ivana Roščić | Lucija | 2006
Franjo Jurčec | župnik #1 | 2006
Nikola Novosel | župnik #2 | 2006
Ivica Pucar | Bob | 2006

## [uredi] Opis likova

- Martina Kralj

Mlada novinarka koja je oduvijek bila borac za pravdu. Simpatična je, lijepa i izrazito pozitivna osoba. Brine se za urednost i praktičnost radnog prostora i zbog toga je ljudi često iskorištavaju. Ona je "sjaj u tami" na TV Bumerangu jer, za razliku od ostalih likova, nema svoju tamnu stranu pa i zato predstavlja "trn u oku" glavnom uredniku Poklepoviću. Nema dečka, ali potajno je zaljubljena u Emila.

- Thomas Mršić

Glavni direktor, povratnik iz Australije, sebe smatra "bogom i batinom" na TV Bumerangu. Svaka odluka koju donese na kraju se pokaže pogrešnom, ali nikad ne priznaje da je u krivu. Prema svim djelatnicima se ponaša kao da su nepismeni te kao da je došao u Etiopiju dijeliti kruh gladnima. Uvjeren je da ga svi vole, no istina je daleko od toga. Poklepović mu ide na živce jer se izražava uštogljeno i komplicirano za njegov ukus.

- Vlatko Poklepović

Glavni urednik. Ulizica koja se okreće "kako vjetar puše". Moto mu je da je "šef uvijek u pravu". Cinkaroš, hipohondar i ima paranoju od gubitka posla.

- Emil Belamarić

Novinar i voditelj vijesti koji sanjari da postane James Bond. Toliko zaljubljen u sebe da je na zidu ureda objesio vlastitu sliku. Sviđa mu se Martina.

- Željka Bajs

Tajnica sklona spletkama koja želi postati voditeljica. Ljubomorna je na Hanu jer je postala voditeljica prije nje, te većinu vremena predlaže nove, besmislene emisije.

- Hana Pavlinić

Simpatična voditeljica vremenske prognoze.

- Sofija

Pipničarka u kantini koja nema previše iluzija o boljem sutra. Najinformiranija osoba na televiziji, pa novinari od nje saznaju aktualnosti.

- Lovro

Tehničar, domar i serviser, radi na TV Bumerangu od samih početaka. Jedina osoba koja ga shvaća ozbiljno je Sofija.

- Antiša

Montažer i neosporni autoritet u svemu što ima veze s elektronikom i kompjuterima. Sviđa mu se Sofija, iako bi mu ona, po godinama, mogla biti mama.

- Kiki

Kamerman i snimatelj koji se često ne snalazi ni u vlastitim mislima. Zaljubljuje se u Irenu.

- Irena

Šutljiva šminkerica, kojoj su glavni oblici komunikacije uzdasi i usklici. Neutralni slušač kojoj svi otkrivaju tajne.

## [uredi] Naslovna pjesma serije

- U ovom gradu nema mjesta za sve,
- Dolaze i odlaze k'o ljetne cipele,
- U ovom gradu nema mjesta za sve,
- I jedino stalno to su promjene,
- Al' nekim čudom stalno isti drže najbolje pozicije.

- U ovom gradu treba ti netko k'o ja,
- Da drži ti leđa od gladnih vukova.
- U ovom gradu ne smiješ saznati sve,
- I puno je bolje biti glupav i lijep
- I ne znat' čudo kojim isti drže najbolje pozicije.

- U tvojem pogledu ja moram ostati jak,
- I ne dat' da vide svi da čekam na tvoj znak,
- Jer tvoj je osmijeh kao bumerang,
- Ma kud da krenem, uvijek vraća se,
- I kad smo blizu , znam da živim život s najbolje pozicije.

Glazbu za naslovnu pjesmu "Bumeranga" skladali su Tomo In der Muhlen i Zvonimir Dusper Dus, koji je napisao i riječi pjesme, izvodi je zasad nepoznati pjevač Nikola.

Dobavljeno iz "http://hr.wikipedia.org../../../b/u/m/Bumerang_%28TV_serija%29_7480.html"

Kategorije: Hrvatske serije | Humoristične serije

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski